Omkring 90 3F-medarbejder har nedlagt arbejdet. De kan ikke blive enige om lønreguleringen.

Cirka 90 medarbejdere arbejder ikke i dag. De fik ikke deres forventede lønstigning og nedlagde derfor arbejdet tirsdag formiddag. De forlanger omkring 4,5 kroner. En stigning på3 procent i forhold til deres nuværende løn. Det ville Aalborg Portland ikke give og tilbød næsten halvdelen - 2 kroner i lønforhøjelse. - Det er meget overraskende for mig. Vi er stadig i forhandlinger, så jeg forstår ikke, at de nedlægger arbejdet, siger Kjeld Pedersen, der er administrerende direktør for Aalborg Portland. Tillidsmand Harry Andersen ved godt, hvorfor der er strejke. De har fået mere at lave i år, efter at 25 timelønnede blev fyret lige før jul, men til samme løn. - Vi har fået mere at lave. Men får ikke en lønforhøjelse, der svarer til det. Sidste år fik vi 3 procent, og det vil vi også have nu, siger Harry Andersen, der er tillidsmand hos Aalborg Portland. Parterne mødes igen i morgen tidlig for at diskutere fremtiden. - Vi vil meget gerne finde en løsning, men de får ikke 3 procent, siger Kjeld Pedersen, der er administrerende direktør for Aalborg Portland.